“Dames se bedanking ŉ terugslag vir Eskom”Brian Dames Brian Dames het in moeilike tye die nodige kennis en ervaring na Eskom gebring en sy bedanking is ŉ terugslag vir die kragreus, het die vakbond Solidariteit Donderdag gesê. Deon Reyneke, hoof van Solidariteit se Metaal-, Ingenieurs- en Elektriese Bedryf, sê Dames was daarmee getaak om Suid-Afrika uit sy elektrisiteitsvoorsieningskrisis te kry en die publiek se vertroue in Eskom te herstel. “Dames het in ŉ besonderse moeilike tyd goeie leierskap openbaar en moet krediet daarvoor kry.” Reyneke het die hoop uitgespreek dat ŉ ervare opvolger vir Dames aangewys sal word ten einde stabiliteit by die beleërde staatsinstelling te verseker. Lees ook: Eskom-baas bedank